**DECIZIEI ETAPEI DE INCADRARE**

## (PROIECT)

Ca urmare a solicitarii de emitere a acordului de mediu adresată de **CONSILIUL JUDETEAN TULCEA,** cu sediul în mun. Tulcea, str. Păcii 20, pentru proiectul “**CONSTRUIRE SALĂ POLIVALENTĂ”,** înregistrată la APM Tulcea cu nr. 3500/11.03.2019 și ca urmare a depunerii Memoriului de prezentare, înregistrat la APM Tulcea cu nr. 4332/22.03.2019, in baza:

- **Legii nr. 292/2018** privind evaluarea impactului anumitor proiecte publice si private asupra mediului

**- Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei salbatice, aprobata cu modificarile si completarile prin Legea nr.49/2011, cu modificarile si completarile ulterioare,

Autoritate competenta pentru protectia mediului Tulcea decide, ca urmare a consultarilor desfasurate in cadrul sedintei Comisiei Tehnice de Analiza din data de 09.04.2019, ca proiectul “**CONSTRUIRE SALĂ POLIVALENTĂ”,** propus a se realiza în Mun. Tulcea, str. Isaccei nr.18, jud. Tulcea, **nu se supune evaluarii impactului asupra mediului.**

**Justificarea prezentei decizii:**

I. Motivele pe baza carora s-a stabilit necesitatea neefectuarii evaluarii impactului asupra mediului sunt urmatoarele:

a) proiectul se incadreaza in prevederile Legii nr. 292/2018 privind evaluarea impactului anumitor proiecte publice si private asupra mediului, anexa nr.2, la punctul 10 lit. b) proiecte de dezvoltare urbana, inclusiv constructia centrelor comerciale si a parcarilor auto publice.

b) lucrarile propuse in cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice si private asupra mediului, nu sunt de natura a genera un impact semnificativ asupra mediului.

c) proiectul propus nu intra sub incidenta art.28 din Ordonanta de Urgenta a Guvernului nr.57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare, deoarece amplasamentul nu se afla in interiorul unei arii protejate de interes comunitar.

d) proiectul propus nu intra sub incidenta prevederilor art. 48 si 54 din Legea apelor nr. 107/1996, cu modificarile si completarile ulterioare.

**Caracteristicele proiectului**

1. **Dimensiunea si conceptia intregului proiect:**

Constructia va consta intr-un singur corp ce va ingloba atat spatiile pentru spectatori cat si vestiarele si spatiile pentru presa, toate dispuse in jurul incintei de joc.

Amprenta la sol va fi de 4750mp, urmand ca in orice situatie sa nu depaseasca un maxim de 4770 mp (reprezentand 45% din suprafata terenului, conform POT admis).

Sub planul gradenelor se vor gasi foyerul pentru public cu grupuri sanitare, puncte de servire si puncte de prim ajutor.

Foyerul este dispus in sistem circular, subantinzand practic intreg perimetrul cladirii. In cadrul tribunei 2 (nord) foyerul pentru public va fi la etaj, parterul fiind destinat vestiarelor, in timp ce la tribuna 1 (sud – catre strada isaccei) parterul va deveni spatiu de primire pentru publicul VIP in timp ce etajul de sub tribuna va fi foyerul pentru publicul general.

Spatiile pentru presa sunt divizate in:

a)boxa presei – dispusa la partea superioara a tribunei 2

b)sala pentru conferinte de presa cu spatii anexe – dispuse la subsol.

Vestiarele pentru sportivi vor fi divizate in sase unitati, din care patru unitati pentru grupuri de 18-20 persoane si doua unitati pentru grupuri de 6 persoane. Vestiarele vor include si grup sanitar si dusuri, dimensionate corespunzator.

Adiacent acestora se vor regasi spatiile pentru oficiali (arbitri+observatori), punctul de prim ajutor si cabinetul antidoping.

Tot pentru sportivi se vor regasi la subsol spatii pentru antrenament, fie sali de aruncare, fie sali de forta, insotite de grupuri sanitare pe nivel.

La subsol se va gasi deasemenea o arie destinata personalului pentru paza si organizarea evenimentelor, ce va include vestiare cu grupuri sanitare si dusuri pe sexe si o sala de intruniri.

Daca parterul si etajul cladirii se vor incadra in plafonul de 4770 mp, subsolul va depasi aceasta suprafata extinzandu-se pana catre limitele zonelor de protectie a retelelor subterane.

Suprafata majoriara a subsolului va fi dedicata parcarilor, unde vor fi parcate 78 vehicule

a)Bilant teritorial

Suprafata teren = 10605 mp

Suprafata constructie = 4755 mp

Suprafata platforme in afara cladirii = 2441 mp

Spatii verzi = 3409 mp

Suprafata desfasurata constructie noua:

-spatii utile = 12 160 mp

-parcare subterana = 2965 mp

-TOTAL = 15 125 mp

POT rezultat = 44,84%

CUT rezultat = 1.15 (excl. parcare subterana)

POT admis conform RLU = 45%

CUT admis conform RLU = 1,35

*Vecinatati:*

-sud – strada Isaccei si partial parc (Parcul Personalitatilor)

-est – Parcul Personalitatilor – domeniul public al Municipiului Tulcea

-vest – Strada Lacul Ciuperca

-nord – teren proprietate privata – utilizare – baza de agrement (pista karting) – NC 32485

*Utilitati:*

**Alimentarea cu apa**: se va asigura prin racordarea la reteaua oraseneasca si va fi folosita in scop igienico – sanitar la grupurile sanitare. Prepararea apei calde se va realiza de la centrala proprie

**Evacuarea apelor uzate menajere:** Apele uzate menajere precum si apele pluviale vor fi deversate in reteaua stradala existenta. Pentru constructia rezultata se realizeaza trasee de alimentare cu apa si colectare a apelor uzate etanse ce nu permit infiltratii in sol. Subsolul constructiei, aflat sub nivelul apelor freatice, va fi etans si nu vor exista surse de infiltrati.

Pe perioada executiei lucrarilor se va realiza incinta etansa, cota apelor subterane fiind tinuta sub control prin epuismente realizate inafara perimetrului incintei, in acest fel fiind excluse inflitratii catre nivelul freatic (la nici un moment materialele pentru constructie nu vor fi in contact cu puturile de desecare)

Pentru functionarea pompelor de caldura apa-apa se vor prelua ape din primul strat freatic. Acestea sunt captate in puturi protejate si redate stratului freatic in mod similar, in puturi de reumplere amplasate la 15 m distanta.

Particularitati: Apele evacuate din panza freatica (din epuismente) vor fi evacuate catre sistemul de canalizare al autogarii (Se va respecta Avizul emis de SC Aquaserv SA Tulcea nr. 10086 din 02-10-2018).

Debitele estimate de ape evacuate pe perioada santierului sunt:

- pe perioada de golire a incintei (apa captiva) – estimativ 45 zile – 11,3 mc/ora;

- pe perioada lucrului la subsol – estimativ 75 zile – 2,4 mc/ora;

In ambele cazuri, pompele de evacuare a apelor functioneaza in regim permanent.

Sistemul de recirculare a apelor freatice aferent pompelor de caldura va fi practic etans, apele recirculate neintrand in contact cu instalatia propriu-zisa. Nu exista risc de contaminare a apelor freatice recirculate.

Se prevad intre 2 si 6 pompe de caldura a cate 11 kW (electric)/ 80 kW (termic), fiecare utilizand aproximativ 1 mc/ora din apa freatica pe perioadele de varf de functionare.

Statiile si instalatiile de epurare.

Se prevede separator de hidrocarburi cu filtru coalescent pentru apele accidentale colectate in parcare. Platformele exterioare, având suprafata mica, apele pluviale colectate de pe suprafata acestora se vor evacua catre canalizarea pluviala stradala.

Nu sunt necesare alte sisteme de tratare prealabila a apelor.

**Alimentare cu energie electrica**. Alimentarea cu energie electrica se va asigura din racordurile existente pe teren, ce vor fi modificate pentru satisfacerea noilor capacitati de consum.

**Managementul deseurilor:** deșeurile vor fi :

* deseuri specifice demolărilor în primele etape de executie;
* deseuri menajere – colectate in pubele special amenajate;
* ambalaje ale produselor;
* alte tipuri de ambalaje din plastic sau carton – colectate selectiv in vederea transportului catre centre de reciclare.
* resturi metalice – colectate diferentiat in vederea recuperarii materialului.

Toate deseurile colectate vor fi predate unităților specializate autorizate.

Nu este necesara refacerea de amplasament dupa dezafectarea organizarii de santier.

**Organizarea de șantier:** Pentru organizarea de santier se prevad minimum 4 containere de birouri, minimum 2 containere tip vestiar si minimum 4 containere pentru depozitari de echipamente ce urmeaza a fi puse in opera.

* Pentru materialele de constructie se prevad doua platforme a cate 50 mp, cu sifon. Pe perioada santierului toate vehiculele vor traversa o zona filtru pentru spalarea cauciucurilor. Toate acestea se vor gasi pe segmentul neconstruit dinspre intersectia strazilor Lacul Ciuperca si Isaccea.

Accesul pe santier se va face dinspre Strada Ciuperca. Incinta va fi inchisa cu panouri opace de inatime min.2 m. Personalul va beneficia de grupuri sanitare si dusuri alimentate cu racorduri temporare din reteaua stradala.

Pe perioada santierului – etapa de lucru la subsol - apele evacuate din epuismente vor contine suspensii de pamant si nisip din straturile subterane in proportie de aproximativ 10%. Pentru curatirea suplimentara a apelor evacuate se pot prevedea bazine de decantare in cadrul organizarii de santier.

**b) Cumularea cu alte proiecte:** nu este cazul.

**c)** **Utilizarea resurselor naturale**: nu este cazul

**d) Producția de deșeuri**: Deşeurile generate în perioada de execuţie a proiectului, încadrate în categoria deşeurilor nepericuloase vor fi gestionate conform Legii nr.211/2011 privind regimul deşeurilor şi HG nr. 856 din 16 august 2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu completările şi modificările ulterioare. Acestea vor fi depozitate în pubele ecologice selectiv şi vor fi predate către societăţi autorizate.

**e) Emisiile poluante, inclusiv zgomotul și alte surse de disconfort:**

*- Emisii de praf:* pe perioada executiei datorita miscarilor de materiale se vor semnala emisii nesemnificative de praf si noxe de la gazele de eșapament. Se vor lua masuri de micșorare a poluării prin măsuri specifice: stropirea căilor de acces de cel puțin doua ori pe zi.

*- Zgomotul și vibrațiile.*

*In faza de executie:* In aceasta faza, sursele de zgomot și vibrații sunt produse atât de actiunile propriu-zise de lucru, cat si de traficul auto din zona. Aceste activitati au un caracter discontinuu, fiind limitate in general numai pe perioada zilei. Amploarea proiectului fiind redusa nu constituie o sursa semnificativa de zgomot si vibratii.

*In faza de functionare:* In cadrul activitatii, nu se produc zgomote care sa aiba impact semnificativ asupra factorului de mediu zgomot, dar vor fi luate masuri de protectie pentru acestea. Nu vor exista surse de zgomot ca sa perturbe proprietatile vecine.

**f) Riscul de accident, ținându-se seama în special de substanțele și de tehnologiile utilizate:** Pierderi accidentale de produse petroliere de la mijloacele de transport utilizate pentru transportarea materialelor necesare execuţiei lucrărilor prevăzute în proiect.

**2.Localizarea proiectului**

Terenul destinat investitiei se afla in intravilanul al Muncipiului Tulcea Strada Isaccei nr. 18 Tulcea, judet Tulcea. Vecinatati: vecinatatile terenului sunt: -sud – strada Isaccei si partial parc (Parcul Personalitatilor) -est – Parcul Personalitatilor – domeniul public al Municipiului Tulcea -vest – Strada Lacul Ciuperca -nord – teren proprietate privata – utilizare – baza de agrement (pista karting) – NC 32485 Categoria de folosinta. Terenul este situat in prezent in intravilanul orasului si are categoria de folosinta Curti Constructii. Accesibilitatea amplasamentului: Accesul catre teren se realizeaza dinspre strada Lacul Ciuperca (auto și pietonal) si strada Isaccei (doar pietonal) ce il flancheaza la sud si vest.

a) *utilizarea existentă a terenului*:

In conformitate cu Certificatul de Urbanism nr. 894/06.09.2018 emis de U.A.T. Mun. Tulcea,. Folosinta actuala: teren categoria de folosinta curti constructii; Sala Polivalenta;

b) *relativa abundență a resurselor naturale din zonă, calitatea și capacitatea regenerativă a acestora* - nu este cazul.

c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.- nu este cazul.

**3.Caracteristicile impactului potențial**

a) *Extinderea impactului: aria geografică şi numărul persoanelor afectate*: Proiectul nu prevede lucrări care să producă modificări ale cadrului natural al amplasamentului.

b) *Natura transfrontieră a impactului*: Nu este cazul.

c) *Mărimea şi complexitatea impactului*: În perioada de execuţie a proiectului impactul asupra factorilor de mediu va fi nesemnificativ, sursele de poluare fiind lucrările propuse prin proiect, care se vor executa etapizat cu personal calificat. În perioada de exploatare, impactul asupra factorilor de mediu este nesemnificativ.

d) *Probabilitatea impactului.* **Nesemnificativă,** având în vedere criteriile de la punctele 2 şi 3.

e) *Durata, frecvenţa şi reversibilitatea impactului*. În perioada de execuţie a proiectului, impactul asupra factorilor de mediu va fi temporar, ȋn perioada de exploatare va fi un impact redus (reversibil) şi unul socio-economic.

**4) Pe parcursul procedurii nu au fost înregistrate observaţii/comentarii din partea publicului.**

**Conditiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele si specificatiile din documentatia tehnica precum si legislatia de mediu in vigoare; se vor respecta masurile prevazute prin proiect in vederea diminuarii impactului asupra factorilor de mediu.
2. proiectul se va realiza conform documentatiilor prezentate, cu respectarea prevederilor legislatiei de protectia mediului, in vigoare.
3. lucrarile se vor executa strict in perimetrul destinat prin proiect si nu se vor deteriora zonele invecinate perimetrului de desfǎsurare a lucrǎrilor.
4. lucrarile se vor desfasura cu respectarea conditiilor tehnice si a regimului juridic prevazute prin actele de reglementare prealabile, emise de alte autoritati.
5. este interzisa parasirea incintei organizarii de santier cu mijloacele de transport cu rotile/caroseria autovehiculelor incarcate cu noroi, in vederea evitarii antrenarii acestuia pe drumurile publice.
6. se interzice eliminarea oricaror tipuri de deseuri care ar putea afecta calitatea solului;
7. deseurile menajere si cele rezultate in timpul executarii lucrarilor, vor fi colectate selectiv si preluate de o societate autorizata in acest sens.
8. titularii pe numele carora se va emite autorizatia de constructie au obligatia sa gestioneze deseurile din constructii astfel incat sa atinga progresiv, pana la data de 31 decembrie 2020, potrivit anexei nr. 6, un nivel de pregatire pentru reutilizare, reciclare si alte operatiuni de valorificare materiala, inclusiv operatiuni de umplere, rambleiere care utilizeaza deseuri pentru a inlocui alte materiale, de minimum 70% din masa cantitatilor de deseuri nepericuloase provenite din activitati de constructie, cu exceptia materialelor geologice naturale definite la categoria 17 05 04 din anexa la Decizia Comisiei 2014/955/UE;
9. managementul deseurilor generate in urma executiei lucrarilor prevazute in proiect se va realiza in conformitate cu legislatia specifica de mediu si va fi in responsabilitatea titularului proeictului, astfel:

* deseurile municipale amestecate generate in perioada lucrarilor de constructii vor fi colectate, stocate temporar in pubele;
* deseurile industriale reciclabile rezultate in perioada lucrarilor de constructii (metalice, hartie si carton, plastic, etc.) vor fi colectate, stocate temporar pe tipuri, in recipiente speciale, in vederea valorificarii prin societati autorizate specializate;
* deseurile de constructii rezultate in perioada lucrarilor de constructii vor fi colectate si stocate temporar in vederea valorificarii prin societati autorizate specializate.

1. se interzice evacuarea deseurilor in alte locuri, decat in spatiile special amenajate.
2. organizarea de santier pentru lucrarile prevazute prin proiect va fi amplasata in incinta amplasamentului si se va avea in vedere urmatoarele:
   * organizarea de santier va ocupa suprafete cat mai reduse;
   * organizarea de santier se va realiza astfel incat impactul generat de aceasta asupra factorilor de mediu locali, pe timpul derularii lucrarilor prevazute prin proiect, sa fie cat mai redus;
   * se interzice spalarea utilajelor/vehiculelor in zona de lucru aferenta sau in zona organizarii de santier;
   * materialele necesare executarii lucrarilor propuse se vor depozita in locuri bine stabilite, amenajate corespunzator;
   * se vor lua masuri pentru minimizarea emisiilor de pulberi in suspensie si sedimentabile cu repectarea prevederilor STAS 12.574-87 privind protectia atmosferei;
   * pe perioada de executie a lucrarilor, zgomotul produs de activitatile de pe amplasament nu trebuie sa depaseasca nivelul de presiune acustica, conform SR 10009-2017 – Acustica. Limite admisibile ale nivelului de zgomot din mediul ambiant;
3. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect.
4. in cazul poluarii accidentale a solului cu produse petroliere si uleiuri minerale de la vehiculele grele si echipamentele mobile se va proceda imediat la decopertarea solului contaminat, stocarea lui in saci, tratarea de catre firme autorizate/depozitarea in depozite de deseuri autorizate;
5. prezenta decizie nu exonereaza de raspundere proiectantul si constructorul, in cazul producerii unor accidente in timpul executiei lucrarilor sau exploatarii acestora;
6. raportarea imediata la APM Tulcea si GNM – CJ Tulcea in cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentala;
7. beneficiarul raspunde de realizarea corecta a lucrarilor propuse, respectand conditiile prezentate in memoriul de prezentare;
8. daca terenurile cu destinatia de spatii verzi vor fi afectate in mod accidental in timpul realizarii proiectului, ele vor fi aduse la stadiul de functionalitate avut anterior, cu refacerea acestora (se va realiza reabilitarea ecologica a zonelor afectate temporar si readucerea lor la starea si functionalitatea initiala);
9. **la finalizarea lucrarilor se va notifica APM Tulcea, in vederea intocmirii procesului verbal de constatare a realizarii lucrarilor prevazute in actul de reglementare. Procesul-verbal incheiat de APM Tulcea la verificarea respectarii prevederilor prezentei decizii, se anexeaza si face parte integranta din procesul-verbal de receptie la terminarea lucrarilor;**
10. beneficiarul va respecta conditiile impuse prin certificatul de urbanism nr. 73/14.02.2019, emis deUAT Mun.Tulcea;

**Prezenta decizie este valabila pe toata perioada de realizare a proiectului, iar in situatia in care intervin elemente noi, necunoscute la data emiterii prezentei decizii, sau se modifica conditiile care au stat la baza emiterii acesteia, titularul proiectului are obligatia de a notifica autoritatea competenta emitenta.**

Orice persoana care face parte din publicul interesat si care se considera vatamata intr-un drept al sau ori intr-un interes legitim se poate adresa instantei de contencios administrativ competente pentru a ataca, din punct de vedere procedural sau substantial, actele, deciziile ori omisiunile autoritatii publice competente care fac obiectul participarii publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificarile si completarile ulterioare.

Se poate adresa instantei de contencios administrativ competente si orice organizatie neguvernamentala care indeplineste conditiile prevazute la art. 2 din Legea nr. 292 privind evaluarea impactului anumitor proiecte publice si private asupra mediului, considerandu-se ca acestea sunt vatamate intr-un drept al lor sau intr-un interes legitim.

Actele sau omisiunile autoritatii publice competente care fac obiectul participarii publicului se ataca in instanta odata cu decizia etapei de incadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitarii aprobarii de dezvoltare.

Inainte de a se adresa instantei de contencios administrativ competente, persoanele prevazute la art. 21 din Legea nr. 292 privind evaluarea impactului anumitor proiecte publice si private asupra mediului au obligatia sa solicite autoritatii publice emitente a deciziei prevazute la art. 21 alin. (3) sau autoritatii ierarhic superioare revocarea, in tot sau in parte, a respectivei decizii. Solicitarea trebuie inregistrata in termen de 30 de zile de la data aducerii la cunostinta publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de solutionare a plangerii prealabile prevazuta la art. 22 alin. (1) este gratuita si trebuie sa fie echitabila, rapida si corecta.

Prezenta decizie poate fi contestata in conformitate cu prevederile Legii nr. 292 privind evaluarea impactului anumitor proiecte publice si private asupra mediului si ale Legii nr. 554/2004, cu modificarile si completarile ulterioare.

**Director Executiv**

**Chim. Mirela – Aurelia RAICU**

Sef Serviciu Avize, Acorduri, Autorizatii Sef Serviciu Calitatea Factorilor de Mediu

ing. Simona CONSTANTINESCU ing. Elena MICU

Intocmit: ing. Camelia Tuzlaru / 09.04.2019

A.A.A. ................../................04.2019